Nuashonrú ar shamhailchártaí arna n-eisiúint ag Aireachtaí Gnóthaí Eachtracha na mBallstát chuig baill chreidiúnaithe de mhisin taidhleoireachta agus chuig ionadaíochtaí consalacha agus baill dá dteaghlaigh, dá dtagraítear in Airteagal 20(2) de Rialachán (AE) 2016/399 ó Pharlaimint na hEorpa agus ón gComhairle maidir le Cód an Aontais maidir leis na rialacha lena rialaítear gluaiseacht daoine thar theorainneacha (Cód Teorainneacha Schengen) (1)

(2022/C 274/03)

Foilsiú samhailchártaí arna n-eisiúint ag Aireachtaí Gnóthaí Eachtracha na mBallstát chuig baill chreidiúnaithe de mhisin taidhleoireachta agus chuig ionadaíochtaí consalacha agus baill dá dteaghlaigh, dá dtagraítear in Airteagal 20(2) de Rialachán (AE) 2016/399 ó Pharlaimint na hEorpa agus ón gComhairle an 9 Márta 2016 maidir le Cód an Aontais maidir leis na rialacha lena rialaítear gluaiseacht daoine thar theorainneacha (Cód Teorainneacha Schengen) (2), tá sé bunaithe ar an bhfaisnéis a thugann na Ballstáit don Choimisiún i gcomhréir le hAirteagal 39 de Chód Teorainneacha Schengen.

Chomh maith lena fhoilsiú san Iris Oifigiúil, tá nuashonrú míosúil ar fáil ar shuíomh gréasáin na hArd-Stiúrthóireachta um Imirce agus Gnóthaí Baile.

SAMPLA DE CHÁRTAÍ ARNA N-EISIÚINT AG AIREACHTAÍ EACHTRACHA NA MBALLSTÁT

AN IODÁIL

Le cur in ionad an liosta a foilsíodh in IO C 153, 6.7.2007, lch. 15.

Carta d’identità M.A.E.

(Cárta Aitheantais arna eisiúint ag an Aireacht Gnóthaí Eachtracha)

— Mod. 1 (blu) Corpo diplomatico accreditato e consorti titolari di passaporto diplomatico (Samhail 1 (gorm) Baill chreidiúnaithe den chór taidhleoireachta agus dá gcéilí a shealbhaíonn pas taidhleoireachta)

— Mod. 2 (verde) Corpo consolare titolare di passaporto diplomatico e consorti titolari di passaporto diplomatico. (Samhail 2 (glas) Baill den chór consalachta a shealbhaíonn pas taidhleoireachta agus a gcéilí a shealbhaíonn pas taidhleoireachta.)

— Mod. 3 (orange) Funzionari II^ FAO titolari di passaporto diplomatico, di servizio o ordinario (Samhail 3 (oráiste) Oifigigh FAO de Chatagóir II a shealbhaíonn pas taidhleoireachta, seirbhíse nó gnáthphas)

— Mod. 4 (orange) Impiegati tecnico-amministrativi presso Rappresentanze diplomatiche titolari di passaporto di servizio e consorti titolari di passaporto di servizio. (Samhail 4 (oráiste) Foireann theicniúil agus riaracháin d’ionadaíochtaí taidhleoireachta a shealbhaíonn pas seirbhíse agus a gcéilí a shealbhaíonn pas seirbhíse.)

— Mod. 5 (orange) Impiegati consolari titolari di passaporto di servizio e consorti titolari di passaporto di servizio. (Samhail 5 (oráiste) Foireann chonsalachta a shealbhaíonn pas seirbhíse agus a gcéilí a shealbhaíonn pas seirbhíse.)

— Mod. 7 (grigio) Personale di servizio presso Rappresentanze diplomatiche titolare di passaporto di servizio e consorti titolari di passaporto di servizio. (Samhail 7 (liath) Foireann tí d’ionadaíochtaí taidhleoireachta a shealbhaíonn pas seirbhíse agus a gcéilí a shealbhaíonn pas seirbhíse.)

— Mod. 8 (grigio) Personale di servizio presso Rappresentanze Consolari titolare di passaporto di servizio e consorti titolari di passaporto di servizio. (Samhail 8 (liath) Foireann tí d’ionadaíochtaí consalachta a shealbhaíonn pas seirbhíse agus a gcéilí a shealbhaíonn pas seirbhíse.)

— Mod. 11 (beige) Funzionari delle Organizzazioni internazionali, Consoli Onorari, impiegati locali, personale di servizio assunto all’estero e venuto al seguito, familiari Corpo Diplomatico e Organizzazioni Internazionali titolari di passaporto ordinario (Samhail 11 (béasa) Oifigigh eagraíochtaí idirnáisiúnta, consail oinigh, fostaithe áitiúla, foireann tí a earcaíodh thar lear agus a lean a bhfostóir, teaghlaigh bhaill den chór taidhleoireachta agus eagraíochtaí idirnáisiúnta a shealbhaíonn gnáthphas)

NB: Samhail 6 (oráiste) agus samhail 9 (glas) d’fhoireann eagraíochtaí idirnáisiúnta nach bhfuil díolúine acu agus do chonsail oinigh eachtracha faoi seach, ní eisítear iad a thuilleadh agus cuireadh samhail 11 ina n-ionad. Mar sin féin, leanfaidh na doiciméid sin de bheith bailí go dtí an dáta éaga atá luaite orthu.

Ar chúl an chárta aitheantais, sonraítear go ndíolmhaíonn an cárta an sealbhóir ón gceanglas cead cónaithe a bheith aige agus, in éineacht le doiciméad taistil bailí, go bhfuil an sealbhóir i dteideal dul isteach i gcríoch aon stáit Schengen.

Liosta na bhfoilseachán a foilsíodh roimhe seo

(1) Féach liosta na bhfoilseachán arna bhfoilsiú roimhe seo ag deireadh an nuashonraithe seo.

(2) IO L 77, 23.3.2016, lch. 1.